OpenLLM-France/wikimedia huggingface dataset:
# Imanol Azkue

Imanol Azkue Ibarbia (Zumaia, Gipuzkoa, 1965) euskal idazlea da. Geografia eta Historian lizentziatu zen, eta Elhuyar-en lan egiten du, teknikari gisa.
Birritan irabazi du Lizardi saria. Lehendabizikoa, 2002an izan zen Gaur egun handia da (2003, Erein) idazlanarekin. Bigarrena, aldiz, 2005ean, Kea airean bezala ipuinarekin.

## Idazlanak
### Ipuinak

* Gaur egun handia da (2003, Erein)
* Kea airean bezala (Elkar)
* Osaba Patxiren koadernoa (2007, Inpernupe elkartea)
* Bizi, Bixitxo! (2008, Aizkorri)
* Parisepetit! (2010, Aizkorri)

### Narrazioa

* Egunerokoa ez dena (2005, Erein)

## Kanpo loturak

* Imanol Azkue literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12259547
# Imanol De la Sota

Imanol De la Sota Aberasturi (Santurtzi, Bizkaia, 1975eko apirilaren 2a) euskal herritar futbol entrenatzailea da.

## Kirol ibilbidea

* Cultural Durango (2013-2015)
* Athletic Gazteak (2015-2016)
* Baskonia 2.entrenatzailea (2016-2017)
* Eibar Gazteak (2017-2019)
* Athletic Gazteak (2019-2021)
* Bilbao Athletic (2021)
* Barakaldo (2022-Egun)

## Kanpo estekak

* Datuak: Q109255478
# Imanol Elias

    Artikulu hau Nafarroako futbolari bati buruzkoa da; gaitzat duena beste hau da: «Imanol Elias Ayllon»
Imanol Elias (Azpeitia, Gipuzkoa, 1936ko urtarrilaren 1a - Donostia, 2013ko urtarrilaren 26a) euskal idazlea eta politikaria izan zen. Antzezlan eta ipuin idazle, olerkari, herriko kronikari eta istorio biltzaile izateagatik nabarmendu zen. Politikagintzan, Azpeitiko alkatea izan zen 1983-1985 tartean.

## Lanak

Gipuzkoako ingurunean kokatu zituen bere ikerlan nagusiak: Gipuzkoako baserria kondairan zehar (1986), Iglesia de San Sebastián de Soreasu de Azpeitia (1993), Azpeitia historian zehar (1997) eta Azkoitia historian zehar (1999).
Horrekin batera, bestelako lanak ere kaleratu zituen: Apuntes históricos sobre Juan de Antxieta (1982), El toro: símbolo de fiesta en Gipuzkoa (1992).
Azpeitiko Antxieta Antzerki Taldearen bidez lau antzerki lan aurkeztu zituen: Jokoa nagusi, Lapurreta urtsua, Bi ahoko ezpata eta Sendagai traketsa. 1993an argitaratu zuen Bat, bi, hiru: ekitaldi bakarreko antzerkia.

### Narrazioa

* Amuko zubia (1989, Azpeitiko Udala - Eusko Jaurlaritza)

### Antzerkia

* Bi ahoko ezpata. Hiru ekitaldiko drama (1985, E.J. Antzerki)
* Handitasun ametsak - Hiru morroiak (1987, Susa)
* Urkiola (1986, Durangoko Udala)
* Sendagai traketsa (hiru ekitaldiko irri-antzerkia) (1982, Azpeitiko Udala)

### Kronika

* Azpeitiko efemerideak. Herria historian zehar (2003, Uztarria)
* Azpeitia, 500... (azpeitiarrak eta herriarekin bat eginak) (2004, Azpeitiko Udala)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Imanol Elias hil da. Uztarria.com

## Kanpo loturak

* Imanol Elias literaturaren zubitegian
* Datuak: Q12259550
# Imanol Artiñano

Imanol Artiñano Llanera (Sopela, 1995eko martxoaren 10a - ) bizkaitar saskibaloi jokalaria da. Hegal-pibot postuan jokatzen du Club Baloncesto Murcia taldean.
Estatu Batuetako Alderson-Broaddus Battlers taldean hazia, 2017an CB Murciak fitxatu zuen.

## Taldeak

* Alderson-Broaddus Battlers (2013-17)
* Club Baloncesto Murcia (2017-)

## Erreferentziak

* ↑ «Imanol Artiñano, otro joven talento para el UCAM Murcia» La Opinión de Murcia 2017/08/09.
* Datuak: Q40778574
# Imanol Bolinaga

Imanol Bolinaga Bengoa (Arrasate, 1933ko urtarrilaren 1a - 2013ko maiatzaren 9a) gipuzkoar politikari jeltzalea izan zen.

## Biografia

Lanbidez turismo-teknikaria, 1950etik aurrera EAJn lan egin zuen, hasieran klandestinitatean. 1983ko hauteskundeetan zinegotzi eta, gero, Bergarako alkatea izan zen. 1987tik 1991raino Turismoko sailburuordea izan zen eta handik 1999raino senataria.

## Erreferentziak

* ↑ Imanol Bolinaga Bengoa Auñamendi Eusko Entziklopedian
* ↑ «Imanol Bolinaga, un pedazo de historia del PNV» Deia 2013/05/14.
* ↑ Espainiako Senatua. Bolinaga Bengoa, Imanol. .
* Datuak: Q14089369
# Imanol Corral

Imanol Corral Matellan (Basauri, Bizkaia, 1994ko martxoaren 19a) Euskal Herriko futbolaria da. Ezker atzelari moduan aritzen da.

## Estatistikak

2021ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Baskonia | 3. | 2013/14 | 28 | 0 | - | - | - | - | - | - | - | - | 28 | 0 |
| Baskonia | 3. | 2014/15 | 16 | 0 | - | - | - | - | - | - | - | - | 16 | 0 |
| Baskonia | Denera | Denera | 44 | 0 | - | - | - | - | - | - | - | - | 44 | 0 |
| Vitoria | 3. | 2015/16 | - | - | - | - | - | - | - | - | - | - | - | - |
| Vitoria | Denera | Denera | - | - | - | - | - | - | - | - | - | - | - | - |
| Eibar | 1. | 2015/16 | 1 | 0 | 0 | 0 | - | - | - | - | - | - | 1 | 0 |
| Eibar | Denera | Denera | 1 | 0 | 0 | 0 | - | - | - | - | - | - | 1 | 0 |
| Vitoria | 3. | 2016/17 | - | - | - | - | - | - | - | - | - | - | - | - |
| Vitoria | Denera | Denera | - | - | - | - | - | - | - | - | - | - | - | - |
| Balmaseda | 3. | 2017/18 | - | - | - | - | - | - | - | - | - | - | - | - |
| Balmaseda | 3. | 2018/19 | 34 | 2 | - | - | - | - | - | - | - | - | 34 | 2 |
| Balmaseda | 3. | 2019/20 | 22 | 0 | - | - | - | - | - | - | - | - | 22 | 0 |
| Balmaseda | 3. | 2020/21 | - | - | - | - | - | - | - | - | - | - | - | - |
| Balmaseda | Denera | Denera | 56 | 2 | - | - | - | - | - | - | - | - | 56 | 2 |
| Ibilbide osoan | Ibilbide osoan | Ibilbide osoan | 101 | 2 | 0 | 0 | - | - | - | - | - | - | 101 | 2 |

## Kanpo estekak

* Profila Athleticen webgunean
* Datuak: Q22807602
# Imanol Bageneta

Imanol Bageneta Messeguer (Bilbo, Bizkaia, 1963 -) bizkaitar musikagilea da.

## Biografia

Hezkuntza Zientzietan eta Psikologian lizentziatua da, eta Musika Pedagogiako eta Konposizioko irakasle da Madrilen. 1999an Musikologia doktoregoa egin zuen Salamancan, eta bertako Goi Kontserbatorioan Musika Pedagogian katedraduna da. 1986 eta 1988 urteen artean Bizkaiko Konposizioaren alorrean hainbat beka eta sari lortu ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12259548
# Ilkeston

Ilkeston, Ingalaterrako erdialdean dagoen udalerri bat da, Derbyshire konderrian.
2011n 38.640 biztanle zituen.
* Datuak: Q2061067
* Multimedia: Ilkeston / Q2061067
# Ilkhanerria

Ilkhanerria (Il-Khanerria bezala ere ezaguna) (mongolieraz: Ил Хан улс Il Khan uls; persieraz: سلسله ایلخانی), Persian XIII. mendean sortutako khanerri mongola izan zen, Mongolen Inperioaren zatia. Hulagu Khanek (1217 aldean - 1265) sortu zuen, haren aitona Genghis Khanek Korasmiar Inperioaren kontra egin zituen kanpainetan (1219-1224) oinarrituta. Ilkhanerriko lehenbiziko agintariak budistak ziren, baina Ghazanek islama hartu zuen, haren aginpideko lurraldeetan (egungo Iran, Irak, Afganistan, Turkmenistan, Armenia, Azerbaijan, Georgia, Turkia eta Pakistango mendebaldea) bizi ziren gehiengoak zeukan erlijioa hain zuzen ere. Azkeneko hiru khanak musulmanak izan ziren.

## Kanpo estekak

* Datuak: Q178084
* Multimedia: Ilkhanate / Q178084
# Illa d'en Sales

Illa d'en Sales Mallorcako kostako uhartetxo bat da, Portals Nous parean, Calvià udalerrian. 8.750 m2-ko azalera du, 460 m-ko perimetroa, eta 6 m-ko gehienezko garaiera. Uhartetxo malkartsua da, iparreko aldetik baizik irits ezin daitekeena, non hareazko eta legarrezko hondartza bat baitago.
Prospekzio arkeologiko baten ondoren, zeramika puniko ugari aurkitu zuten, K.a.-ko II mendekoak, baita urpean ere arrastoak. Kontuan harturik ez dela egiturarik aurkitu, badirudi marinel eta merkatari puniko-ebusitaniarrak maiz joaten ziren kokalekua zatekeela, egitura egonkorrik gabe bazen ere, ekai galkorrez. Pentsatzen da itsasalde garrantzitsua behar zuela izan, bai bertakoekiko truke komertzialagatik, bai mertzenarioen errekrutatzerako. Aurkikuntzen leiho kronologikoa K.a. 250etik K.a. 190era zabaltzen da, Lehen eta Bigarren Gerra Punikoen artean, gutxi gorabehera la Galera, na Guardis eta na Moltona uhartetxoetako aurkikuntza feniziarren garaikoak. Agidanez, kokagune horiek feniziar eta kartagoarrek Mediterraneoaren itsasertzetan buruturiko kolonizazio prozesuaren aurrekari gisa uler daitezke.

## Erreferentziak

* ↑ (Katalanez) Dolç i Dolç, Miquel, ed. Gran Enciclopèdia de Mallorca. 15 Palma: Promomallorca, 51-52 or. ISBN 84-8661702-2..
* ↑ Dades estadístiques cartogràfiques i geogràfiques de les Illes Balears. CAIB.
* ↑ Guerrero Ayuso, Víctor. (1989). Puntos de escala y embarcaderos púnicos en Mallorca: Illot d'en Sales. 45, 27-38 or..

## Kanpo estekak

* Datuak: Q23980111
# Ilkley

Ilkley, Ingalaterrako iparraldean dagoen udalerri bat da, Mendebaldeko Yorkshire konderrian.
2011n 14.809 biztanle zituen.
* Datuak: Q1020951
* Multimedia: Ilkley / Q1020951
# Homeland (Georgia)

Homeland Georgiako estatuko hiri bat da. Candler konderrian kokatua dago. 2010ean 910 biztanle zituen, 6,39 kilometro koadrotan banatuta.

## Ikus, gainera

* Candler konderria

## Kanpo estekak

* Datuak: Q1941443
* Multimedia: Homeland, Georgia / Q1941443
# Homeland Park (Hego Carolina)

Homeland Park Ameriketako Estatu Batuetako erroldak esleitutako leku bat da. Anderson konderrian dago, Hego Carolina estatuan. 6.445 biztanle ditu, 12,236179 kilometro koadroko azaleran banatuta.

## Ikus, gainera

* Anderson konderria

## Kanpo estekak

* Datuak: Q3313526
# Homecroft (Indiana)

Homecroft Indianako herri bat da. Marion konderrian kokatua dago. 2010ean 722 biztanle zituen, 0,63 kilometro koadrotan banatuta.

## Ikus, gainera

* Marion konderria

## Kanpo estekak

* Datuak: Q2432529
# Homelgo oblasta

Homelgo oblasta (bielorrusieraz: Го́мельская во́бласць; errusieraz: Го́мельская о́бласть) Bielorrusiako hego-ekialdeko probintzia da. Hiriburua Homel da. Oblasta 21 raion eta bi hiritan (Homel eta Mazir) zatiturik dago. Eskualde honek Txernobylgo hondamendiaren ondorio larriak pairatu zituen.

## Banaketa administratiboa

Homelgo oblasta 21 barrutitan eta 2 hiri-barrutitan banaturik dago. Barrutiek 278 selsovets, 17 hiri eta herrixka dituzte.
| Akciabrski barrutia Brahin barrutia Buda-Kashalyova barrutia Chachersk barrutia Dobrush barrutia Gomel barrutia | Kalinkavichy barrutia Karma barrutia Khoiniki barrutia Lyelchytsy barrutia Loyew barrutia | Mazyr barrutia Naroulia barrutia Pietrykaw barrutia Rahachow barrutia Rechytsa barrutia | Svietlahorsk barrutia Vietka barrutia Yel’sk barrutia Zhlobin barrutia Zhytkavichy barrutia |

### Hiri eta herriak

* Homel (bielorrusieraz: Го́мель) – 481,200
* Mazyr (bielorrusieraz: Мазы́р) – 111,800
* Zhlobin (bielorrusieraz: Жло́бін) – 72,800
* Svietlahorsk (bielorrusieraz: Светлаго́рск) – 71,700
* Rechytsa (bielorrusieraz: Рэчыца) – 66,200
* Kalinkavichy (bielorrusieraz: Калінкавічы) – 37,900
* Rahachow (bielorrusieraz: Рагачоў) – 34,700
* Dobrush (bielorrusieraz: Добруш) – 19,300
* Zhytkavichy (bielorrusieraz: Жыткавічы) – 16,900
* Khoyniki (bielorrusieraz: Хойнікі) – 14,200
* Pietrykaw (bielorrusieraz: Петрыкаў) – 10,600
* Yel’sk (bielorrusieraz: Ельск) – 10,000
* Buda-Kashalyova (bielorrusieraz: Буда-Кашалёва) – 9,500
* Naroulia (bielorrusieraz: Нароўля) – 8.200
* Vietka (bielorrusieraz: Ветка) – 7,800
* Chachersk (bielorrusieraz: Чачэрск) – 7,700
* Vasilievichy (bielorrusieraz: Васілевічы) – 4,500
* Brahin (bielorrusieraz: Брагін) –- 3,700
* Turov (bielorrusieraz: Ту́раў) – 3,200

## Kanpo estekak

* Datuak: Q188732
* Multimedia: Gomel Region / Q188732
# Homel

Homel (bielorrusieraz: Гóмель; errusieraz: Гóмель) Bielorrusiako hego-ekialdeko hiria da, Homelgo oblasteko eta Homelgo raioneko zentro administratiboa. 2009an 499.000 biztanle zituen. Txernobyletik hurbil baitago, 1986an gertatutako hondamendiak azkarki kutsatu zuen.

## Klima

Datu klimatikoak (Gomel) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 9.6 | 15.8 | 20.7 | 29.3 | 32.5 | 34.0 | 35.9 | 38.9 | 32.2 | 27.5 | 18.0 | 11.6 | 38.9 |
| Batez besteko tenperatura maximoa (°C) | -2.0 | -1.2 | 4.6 | 13.2 | 20.2 | 23.2 | 25.1 | 24.3 | 18.1 | 11.3 | 3.6 | -1.0 | 11.6 |
| Batez besteko tenperatura (ºC) | -4.5 | -4.2 | 0.7 | 8.4 | 14.8 | 17.9 | 19.8 | 18.7 | 13.0 | 7.1 | 0.8 | -3.3 | 7.4 |
| Batez besteko tenperatura minimoa (°C) | -6.9 | -7.1 | -2.8 | 4.1 | 9.6 | 12.9 | 14.7 | 13.6 | 8.7 | 3.7 | -1.2 | -5.6 | 3.6 |
| Erregistraturiko tenperatura minimoa (°C) | -33.9 | -35.0 | -28.7 | -6.2 | -2.2 | -0.2 | 6.0 | 1.2 | -3.6 | -11.1 | -21.7 | -30.7 | -35.0 |
| Pilatutako prezipitazioa (mm) | 34 | 33 | 33 | 38 | 56 | 80 | 90 | 61 | 58 | 56 | 47 | 40 | 626 |
| Euri egunak (≥ 1 mm) | 8 | 7 | 9 | 13 | 14 | 16 | 14 | 12 | 14 | 14 | 13 | 9 | 143 |
| Eguzki orduak | 52.7 | 73.5 | 130.2 | 177.0 | 263.5 | 264.0 | 260.4 | 244.9 | 168.0 | 114.7 | 45.0 | 31.0 | 1824.9 |
| Iturria (1): Pogoda.ru.net ||||||||||||||
| Iturria (2): HKO (sun only 1961-1990). ||||||||||||||

## Erreferentziak

* ↑ Euskaltzaindia. 157. araua: Europako hiriak. .
* ↑ Pogoda.ru.net. (Noiz kontsultatua: 14 August 2012).
* ↑ Climatological Information for Gomel, Belarus, 2012ko abuztuaren 14a.

## Kanpo estekak

* Datuak: Q2678
* Multimedia: Gomel / Q2678
# Homeland (Kalifornia)

Homeland Ameriketako Estatu Batuetako erroldak esleitutako leku bat da. Riverside konderrian kokatuta dago, Kalifornia estatuan. 6.772 biztanle ditu, 11,058085 kilometro koadroko azaleran banatuta.

## Ikus, gainera

* Riverside konderria

## Kanpo estekak

* Datuak: Q2320430
* Multimedia: Homeland, California / Q2320430
# Homemade (2020ko filma)

Homemade 2020ko italo-txiletar film antologikoa da.

## Sinopsia

Oharra: Atal honek istorio osoa edo amaiera argitzen du.
Film laburren bilduma bat osatu du Netflixek, zinema zuzendariek eta aktoreek konfinamenduan grabaturiko hamazazpi lanekin. Pandemiaren aurrean, zinemagintzaren nortasuna eta sormenaren indarra omendu nahi dituzte. Eguneroko intimoak, fikziozko kontakizun laburrak eta askotariko generoak bildu dituzte.

## Zuzendariak

* Ladj Ly
* Paolo Sorrentino
* Rachel Morrison
* Pablo Larraín
* Rungano Nyoni
* Natalia Beristáin
* Sebastian Schipper
* Naomi Kawase
* David Mackenzie
* Maggie Gyllenhall
* Nadine Labaki
* Khaled Mouzanar
* Antonio Campos
* Johnny Ma
* Kristen Stewart
* Gurinder Chadha
* Sebastián Lelio
* Ana Lily Amirpour

## Erreferentziak

* ↑ «Homemade» Berria 2020-06-27 CC BY-SA 4.0 lizentziapean.

## Kanpo estekak

* Datuak: Q96695292
# Homedale (Idaho)

Homedale Idahoko hiri bat da. Owyhee konderrian kokatua dago. 2010ean 2.633 biztanle zituen, 37,96 kilometro koadrotan banatuta.

## Ikus, gainera

* Owyhee konderria

## Kanpo estekak

* Datuak: Q1517828
* Multimedia: Homedale, Idaho / Q1517828
# Institute of Advanced Materials

Institute of Advanced Materials (INAMAT) Nafarroako Unibertsitate Publikoko ikerketa zentro bat da. Zentroa 2014ko abenduan inauguratu zuten Arrosadiako campusean, eta material aurreratuen teknologiekin lotutako hainbat alderdi aztertzen ditu.

## Kanpo estekak

* (Gaztelaniaz)(Ingelesez) Webgune ofiziala
* Datuak: Q20016892
# Instituto Federal da Bahia

Instituto Federal da Bahia (IFBA) Salvadorreko goi-mailako hezkuntza zentroa da.
Salvadorren dago, Bahiako estatuan. Salvador hirian sortu zuten 1910an. 2012an bere ikasle kopurua 8.874koa zen.

## Ikus, gainera

* Bahia

## Erreferentziak

* ↑ Evolução Histórica do IFBA
* ↑ Lei 11.892/2008 - Institui a Rede Federal de Educação Profissional, Científica e Tecnológica, cria os Institutos Federais de Educação, Ciência e Tecnologia, e dá outras providências.
* ↑ curso de Tecnologias em Arte Dramática

## Kanpo estekak

* (Portugesez) Webgune ofiziala
* Datuak: Q4842556
* Multimedia: Instituto Federal da Bahia / Q4842556
# Instituto Nacional de Estadística y Censos (Argentina)

Instituto Nacional de Estadística y Censos (INDEC) (euskaraz: Estatistikako eta Erroldetako Institutu Nazionala) Argentinako estatistika erakunde ofiziala da.
Jarduera eremu ugaritako bi eredugarriak dira:
* erroldak, gutxi gorabehera hamar urtean behin egiten direnak. Etxeko bisitak inkesta zehatzekin biztanleria ez ezik, osaera etnikoa eta argentinarren lanbide eta bizi baldintzak zehazteko erabiltzen dira;
* inkesta iraunkorra, Argentinako metropoli eremu handienetara mugatuta dagoena. Langabezia eta pobrezia tasa bezalako datu sozioekonomikoak zehazteko erabiltzen da. Datu horiek sei hilean behin argitaratzen dira.

## Kanpo estekak

* Datuak: Q1665219
* Multimedia: INDEC / Q1665219
# Institutu Onkologikoa

Institutu Onkologikoa Donostiako zentro mediko pribatua da, onkologiaren arloan espezializatua. Publikoa izan ez arren, Osakidetzarekin lotura badauka. Gaur egun Zorroaga auzoko Begiristain doktorearen pasealekuan kokatua dago, Donostiako Ospitalearen alboan eta Gipuzkoako Poliklinikatik hurbil.

## Historia

1933ko abuztuaren 13an zabaldu zuten Aldakonea kalean (Egiako auzoan) lehenengo eraikina, Luis Ayestaran eta bere taldearen eskutik eta orduko erakunde publikoek lagunduta. Aurrerantzean institutuak zaharberritze lanak izan zituen eta hasierako baliabideen urritasuna konpontzen joan zen.
Azkenik, 2009an zentro handi bat inauguratu zuten Donostia Ospitalearen ondoan, Zorroaga auzoan, hobekuntza nabarmenekin. Gipuzkoako Poliklinikatik hurbil ere badago.

## Baliabideak

Aldakoeneako azken urteetan 200 langile, ia 70 ohe eta 3 kirofano izan ditu, beste hainbat baliabiderekin batera.

## Zerbitzuak

* Anestesia
* Angiologia
* Dermatologia
* Diagnostiko Goiztiarra
* Endoskopiak
* Erradiokirurgia
* Erradioterapia
* Ginekologia
* Hematologia
* Kirurgia Orokorra
* Kirurgia Plastikoa
* Minaren Unitatea
* Onkologia Medikoa
* Otorrinolaringologia
* Urologia

## Ikus, gainera

* Euskal Herriko ospitaleak

## Kanpo estekak

* (Gaztelaniaz)(Ingelesez)Onkologikoaren webgunea
* "Institutu Onkologikoa, 76 urte minbiziari aurre eginez" artikulua "Osatuz" aldizkarian
* Datuak: Q3772662
* Multimedia: Onkologikoa / Q3772662
# Institute of Mathematical Statistics

Institute of Mathematical Statistics, labur IMS, Estatistika Matematikoko Institutua euskaraz, nazioarteko erakunde profesional eta akademikoa da, estatistika eta probabilitatearen ikerketa eta aplikazioen zabalkuntza helburu dituena. 1935 urtean sortu zen, Harry C. Carver matematikariaren eskutik. Institutuak estatistikari buruzko aldizkari zenbait kudeatu, estatistikarien biltzarrak antolatu eta sariak banatzen ditu, Carver domina esaterako.

## Kanpo estekak

* Datuak: Q1665167
# Institutua-Gernika geltokia

Institutoa-Gernika edo Institutua-Gernika (bi izendapenak erabiltzen ditu Euskotrenek) Euskotren Trena eragilearen E4 lineari dagokion lurgaineko tren geralekua da, Gernika-Lumo udalerrian dagoena, institutoaren eta Santanape pilotalekuaren inguruan, eta BI-2238 errepideko biaduktuaren behean. 1969an ireki zen eta Bizkaiko Garraio Partzuergoaren 4. tarifa-gunearen barruan dago.
Gaur egungo geralekua FEVEk eraiki zuen 1969an, inguruan dagoen Ikaskuntza Ertaineko Institutuari zerbitzu emateko. Aurretik ere geraleku bat izan zen bertan, 1938an eraikia eta Gernikako Gerrako Presoentzako Espetxe Ospitale Militarrari zerbitzu ematen ziona.
Geralekua nasa eta trenbide bakarrekoa da.

## Kokapena

Trenbide kokapenari erreparatuz, geltokia zabalera metrikoa duen Zornotza-Bermeo trenbidearen parte da, 15,141. puntu kilometrikoan kokatuta.

## Sarbideak

Geralekuak arrapala eta eskailera bidezko sarbidea du, eta kanpoaldean doako aparkalekua dago.
* Erreka Egala ibilbidea

### Irisgarritasuna

| Geltokira sarbidea | Erreka Egala ibilbidea |
| Nasara sarbidea | 1. trenbidea |
| Trenera sarbidea | 1. trenbidea |

## Erreferentziak

* ↑ OLAIZOLA ELORDI, JUANJO. «ZORNOTZA ETA BERMEO ARTEKO TRENA» Euskotren, 151 or. (Noiz kontsultatua: 2017-10-25).

## Ikus, gainera

* E4 linea (Euskotren)
* Zornotza-Bermeo trenbidea
* Gernika-Lumo
* Euskotren Trena

## Kanpo estekak

* Euskotren
* Datuak: Q12259635
# Institut supérieur de l'aéronautique et de l'espace

Institut supérieur de l'aéronautique et de l'espace (askotan SUPAERO goitizena) munduko lehen ingeniaritza aeronautikoko eskola espezializatua da eta Europako onenetakotzat hartzen da arlo horretan (ENACekin batera). Ikastetxeak zientzia eta ingeniaritza graduko programa ugari eskaintzen ditu.
1909an sortu zenetik, ISAE-SUPAEROk 21.500 tituludun baino gehiago hezi ditu.

## Lizentziatu ospetsuak

* Marcel Dassault, frantses aeronautika-ingeniaria eta enpresa-gizona izan zen

## Erreferentziak

* ↑ (Frantsesez)L’ENAC fusionne avec le SEFA pour devenir « la plus grande école d’aviation européenne »
* ↑ (Frantsesez)Les écoles d’ingénieurs spécialisées en aéronautique

## Kanpo estekak

* Datuak: Q155446
* Multimedia: Institut supérieur de l'aéronautique et de l'espace / Q155446
# Institutu

Institutua xede jakin baterako sortutako erakunde iraunkor bat da. Institutuen xedeak kulturalak izaten dira, hezkuntza, ikerketa edo kirol arloan. Espainian eta Hego Euskal Herrian ere, ohikoa da bigarren hezkuntza eta batxilergoko ikasketak eskaintzen dituzten ikastetxeek institutu izena hartzea. Besteak beste:
* BHI edo Bigarren Hezkuntzako Institutuak, Espainian Derrigorrezko Bigarren Hezkuntza eta Batxilergoa burutzen diren ikastetxeak;
* Institutu Onkologikoa, Donostiako osasun-zentro pribatu bat.

## Kanpo estekak

* Datuak: Q12259633
# Institut polytechnique des sciences avancées

Institut polytechnique des sciences avancées, laburtuta IPSA irakaskuntza instituzio frantziar handi bat da. Eskola izan zen 1961 urtean sortu zen. Unibertsitateak bere ikasleen artean Charlotte eta Laura Tremble igerilari sinkronizatu frantsesak ditu (2025eko klasea).$^,$$^,$

## Bibliografia

* Nicolas Tenoux (IPSA 2007), 6 mois dans la vie d’un Pilote de ligne: Les secrets du quotidien..., 2020, Amazon, 51p., (ISBN 9798637449200), p. 10
* Nicolas Tenoux (IPSA 2007), 6 months in the life of an Airline pilot: Daily life secrets …, 2020, Amazon, 77p., (ISBN 9798693699175), p. 10
* Le futur de l'avion : Les prochains défis de l’industrie aéronautique, Ivry-sur-Seine, FYP Éditions, 2020, 160 p. (ISBN ISBN 978-2-36405-203-1)

## Erreferentziak

* ↑ Etudes et sport de haut niveau : le pari des sœurs Charlotte et Laura Tremble
* ↑ Val-d'Oise Natation : Double projet synchronisé pour Charlotte et Laura Tremble
* ↑ Édito – Les rêves ne prennent pas de vacances

## Kanpo estekak

* (Frantsesez) (Ingelesez) IPSAaren webgune ofiziala
* Datuak: Q183213
* Multimedia: Institut polytechnique des sciences avancées / Q183213
# Instituto Brasileiro de Geografia e Estatística

Instituto Brasileiro de Geografia e Estatística, IBGE (Brasilgo Geografia eta Estatistika Institutua) Brasilgo administrazio federaleko erakunde publiko bat da, 1934an asmatua eta 1936an sortua, Estatistikako Institutu Nazionala izenarekin instalatua. Fundatzailea Mário Augusto Teixeira de Freitas estatistikan aditua izan zen. Gaur egungo izena 1938koa da.
IBGEk geozientziekin eta estatistika sozial, demografiko, nekazaritza eta ekonomikoekin lotutako eskuduntzak ditu, zentsuak egitea eta errolda horietan lortutako emaitzak antolatzea barne. Gainera, Brasilgo kartografia-agentzia nazionala da.

## Kanpo estekak

* (Portugesez):IBGEren webgune ofiziala.
* Datuak: Q268072
* Multimedia: Instituto Brasileiro de Geografia e Estatística / Q268072
* Espezieak: IBGE